खुर्शीद के बयान से खफा हुआ सुप्रीम कोर्ट  
एक अखबार में सलमान खुर्शीद का बयान आया था कि अगर सभी बड़े बिजनेसमैन जेल में डाल दिए जाएं तो भारत में कोई निवेश कैसे करेगा?
सुप्रीम कोर्ट ने केंद्रीय कानून मंत्री सलमान खुर्शीद के एक बयान को आड़े हाथों लिया है। कुछ दिन पहले एक अखबार में सलमान खुर्शीद का बयान आया था कि अगर सभी बड़े बिजनेसमैन जेल में डाल दिए जाएं तो भारत में कोई निवेश कैसे करेगा?  सुप्रीम कोर्ट ने इसी बात पर आपत्ति जताई है। कोर्ट के जज एलएम सिंघवी और एचएल दत्तू की बेंच ने 2-जी मामले में जमानत याचिका पर सुनवाई के दौरान कहा कि खुर्शीद का बयान ठीक नहीं है। अगर मंत्री ही ऐसे बयान दें तो कोर्ट का समय क्यों बरबाद किया जा रहा है। कोर्ट ने ये भी कहा कि ये बयान मंत्री के निजी विचार हो सकते हैं लेकिन सुनवाई के दौरान सीबीआई ने कहा कि वो जमानत का विरोध करते रहेंगे।